પ્રિન્સ હેરી અને તેમની વાગ્દત્તા અભિનેત્રી મેગન માકેલના પ્રેમ સંબંધો અને તેમના લગ્નની વૈભવી વાતોથી ભારતનું મીડિયા પણ હરખાય રહ્યું છે.બન્ને ક્યારે મળ્યા,કેમ મળ્યા,કેટલો સમયથી બંનેની મિત્રતા છે,ક્યારે સગાઇ થઇ અને ક્યારે લગ્ન થવાના છે તેની વાતો ભારતનું મીડિયા હોંશેહોંશે કરી રહ્યું છે.આ ઉત્સાહ ભારતીય માનસમાં હજુ પણ જીવી રહેલી અંગ્રેજો પ્રત્યેની ગુલામી માનસિકતા હોવાનો કટાક્ષ કે વ્યંગ કરવાની જરૂર નથી.કારણ કે,મીડિયાને સનસનાટીની ભૂખ છે અને આ સમાચાર સનસનાટીની ભૂખ ભાંગે છે.